કોંગ્રેસના પ્રમુખ ભરતસિંહ સોલંકીએ આજે પ્રેસ કોન્ફર્ન્સ કરીને હાર્દિક પટેલ, અલ્પેશ ઠાકોર અને જીજ્ઞેષ મેવાણી કોંગ્રેસમાં જોડાવાનું આમંત્રણ આપ્યું છે. સાથે જ આવનારી વિધાનસભાની ચૂંટણીમાં આ ત્રણેય નેતાઓને કોંગ્રેસ ચૂંટણી વખતે ટિકિટ આપશે તેવું પણ જણાવ્યું છે. સાથે જ પાસના કન્વીનરોને પણ કોંગ્રેસમાં સહયોગ આપવાની અપીલ કરી છે. આ પ્રસંગે ભરત સિંહ સોલંકીએ ફરી એક વાસ આવનારી ચૂંટણીમાં કોંગ્રેસની જીત થવાની છે તે વાત પર ભારપૂર્વક વિશ્વાસ મૂક્યો હતો. તેમણે કહ્યું કે જે રીતે ભાજપના વિવિધ મુખ્યમંત્રીઓ ગુજરાતના આટાફેરા કરે છે. તે જોતા લાગી રહ્યું છે કે કોંગ્રેસની વિજય કૂચ શરૂ થઇ ગઇ છે. અને આ વિજય કૂચ ગાંધીનગર તરફ આગળ વધશે.